БАНКТІК ШОТ АШПАЙ ТӨЛЕМДЕР ЖӘНЕ (НЕМЕСЕ) АҚША АУДАРЫМЫН
ЖАСАУ ЖӨНІНДЕГІ ҚОСЫЛУ ШАРТЫ

Осы Шарт арқылы (бұдан ары мәтін бойынша – «Шарт») ECO CENTER BANK (АҚ Банк Центр Кредит ЕБ) төлем қызметтерін көрсетудің стандартты талаптары анықталады:
- ақша жіберушінің (бұдан ары – Клиент) банктік шотын ашпай төлем жасау үшін қолмақол ақша қабылдау бойынша;
- банктік шот ашпай Клиенттің ақша аударымдарын жасау бойынша, оның ішінде үшінші тұлғалардың банктік шоттарына аудару үшін қолма-қол ақша қабылдау бойынша
- бұдан ары – Төлем қызмет(-тер)і

1. Негізгі ережелер

1.1. Осы Шарт Қазақстан Республикасы Азаматтық кодексінің 389 бабының ережелеріне сәйкес жасалатын қосылу шарты болып табылады, оның талаптарын Клиент осы Шартқа тұтас қосылу жолымен қабылдай алады.

1.2. Банктің бөлімшесінде аударымға/Төлем тапсырысына немесе басқа төлем құжатына қол қою жолымен Төлем қызметін көрсету үрдісіне Клиенттің бастама жасауы, ол Банкке төлем жасау /ақша аударымын/ақшаны банктік шотқа аудару үшін нұсқаулық ұсыну үшін қолданылуы мүмкін (бұдан ары – Операциялар) қолданыстағы заңнамаға сәйкес (бұдан ары – Төлем құжаты) немесе осындай нұсқаулықты/Төлем құжатын электронды түрде толтыру және беру, жүйелік қашықтықтан ену арқылы және Операция мен Банктің комиссиясын төлеуге ақша салу жолымен жүргізіледі, осындай әдіс болған жағдайда Клиенттің Шартқа қосылғандығын білдіреді.

1.3. Төлем қызметін алу үшін, осы Шартта қарастырылған Клиенттің Банкке ұсынған Төлем құжаты Клиенттің Шартты толық көлемде, ешқандай ескертулер мен наразылықтарсыз алғандығына, оқығанына және қабылдағанына растау болады. Егер Банкте Шартта орнатылған тәртіптегі Клиенттің бастама жасаған Төлем құжаты және/немесе Операция жасау мақсатында ақша салғандығына дәлел болса, Клиент Шартты алмағанына/оқымағанына/түсінбегеніне/қабылдамағанына себеп ретінде осы Шартта оның қолының жоқтығына сілтеме жасауға құқылы емес. Төлем қызметін көрсету туралы Банкке нұсқама бере отырып, Клиент осы Шартқа толық қосылады, сондай-ақ осы Шарттың барлық ережелері Клиенттің мүдделері мен еркін білдіруіне толық көлемде сай келетіндігін растайды.

1.4. Төлем құжаты осы Шарттың ажырамас бөлігі болып табылады.

2. Шарттың мәні

2.1. Клиент Операция жасау туралы нұсқаулықты (Төлем құжатын) береді, ал Банк Қазақстан Республикасы заңнамасына, Банктің ішкі құжаттарына және Шарттың тааптарына сәйкес Төлем қызметтерін жасайды.

2.2.Осы Шартта қарастырылған Төлем қызметтері туралы толық ақпаратты, Төлем қызметін көрсету туралы нұсқаулықты Банкке берудің сол немесе басқа мүмкін болатын тәсілдері мен артықшылықтарын қоса (Банк бөлімшесіне жүгіну арқылы немесе қашықтықтан ену жүйелері арқылы), Төлем қызметін көрсетудің стандартты мерзімдері, қажетті құжаттардың тізімі және басқасын Клиент Банк бөлімшелерінен немесе Банктің веб – сайтынан мына мекенжай бойынша: www.ecocenterbank.kz, , сонымен қатар Банктің анықтама қызметтерінің телефон нөмірлерінен алуына болады.

3. Төлем қызметтерін көрсету тәртібі

3.1. Осы Шартта көзделген Төлем қызметтерін көрсету бойынша Банктің бөлімшелеріндегі Клиентке банктік қызмет көрсету операциялық күн ішінде жүргізіледі, оның ұзақтығын Банк өз бетімен белгілейді. Операциялық күннің ұзақтығы, операциялық күннің кестесіндегі сәйкес өзгерістер туралы ақпарат Банктің: www.ecocenterbank.kz мекенжайындағы веб-сайтқа, сондай-ақ Банктің бөлімшесінде көру үшін ыңғайлы жерде орналастырылады.

3.2. Қашықтан қолжетімді жүйелер арқылы Төлем қызметтері тәулік бойы көрсетілу мүмкін

3.3. Клиент Банкке Төлем құжатын тапсырады және осы Шартта көзделген сәйкес Операцияларды жүргізу және Банктің комиссияларын төлеу үшін ақша салады. Банк Клиент салған соманың шегінде осы Шартта көзделген Төлем қызметін көрсетеді.

3.4. Клиент Төлем қызметін алу мақсатында ақшаны салғаннан кейін Банк Клиентке мазмұны және нысаны Қазақстан Республикасының заңнамасында белгіленген талаптарға сәйкес келетін сәйкес растаушы құжатты (чек/түбіртек) береді.

3.5. Төлем қызметтерін көрсететін ең жоғарғы мерзім Қазақстан Республикасының заңнамасында белгіленген мерзімнен аспау керек.

3.6. Клиент Төлем құжатында көрсетілген ақпараттың сенімділігіне жауап береді және Клиент Төлем құжатында қате деректерді көрсеткен жағдайда Банк Шарт бойынша өз міндеттерін орындауына байланысты Банкке қандай болмасын шағым жасауға құқығы жоқ.

3.7. Банк:

- түсініксіз нұсқаулары, түзетулері бар, Клиент атынан толтырылмаған немесе қол қойылмаған жолдары бар, қарындашпен толтырылған нұсқаулары бар (Төлем құжатын қағаз тасымалдаушысында ұсынған жағдайда);

- қолданыстағы заңнаманы бұзатын операцияны жүргізу туралы нұсқаулығы бар;

- қолданыстағы заңнамада көзделген деректері жоқ;

- дұрыстығын қызметтердің жеткізушісі растамаған деректері бар нұсқаулары көрсетілген (Банк және қызметтердің жеткізушісі арасындағы шарттық қатынастарға сәйкес Банкке төлем құжатын орындауға қабылдау үшін қызметтердің жеткізушісінің алдын ала келісімін алу қажет жағдайда);

- қолданыстағы заңнамада, Банктің ішкі құжаттарында көзделген басқа жағдайларда Төлем құжаттарын орындауға қабылдамайды.

Банк Операция жүргізуден бас тартады және Банктің бұндай нұсқауларды орындаудан бас тартуына байланысты Клиент көтерген шығандар үшін жауап бермейді.

3.8. Ақша аударымдарын (соның ішінде халықаралық аударымдарын) жүргізген кезде:

- Банктің Клиенттің операциясын жүргізуге қатысатын корреспондент-банктің сұрауы бойынша операцияға және оған қатысатын тұлғаларға қатысты деректерді және түсінктемелерді беруіне Клиент өзінің сөзсіз және қайтарып алмайтын келісімін береді;

- Банктен Банкте жоқ, бірақ операцияны аяқтау үшін корреспондент-банкке ұсынылуы талап етілетін деректерді, түсініктемелерді немесе құжаттарды беру туралы сұрау келіп түскен жағдайда Клиент Банкке бұндай деректерді, түсініктемелерді немесе құжаттарды Қазақстан Республикасының қолданыстағы заңнамасында белгіленген қажетті көлемде және мерзімде ұсынуға міндеттенеді. Бұл кезде Клиент бұндай деректерді, түсініктемелерді немесе құжаттарды ұсынбаған кезде Банк ақша аударымдарын орындамағанына және оны аяқтай алмауына жауап бермейді.

3.9. Төлем қызметін көрсету үшін Төлем құжатын Банкке ұсына отырып, Банктің Қазақстан Республикасының қолданыстағы заңнамасына және халықаралық практикаға сәйкес Банкті алаяқтық жолмен алынған кірістер, терроризм, алаяқтық, сыбайлас жемқорлық және т.б. сияқты қылмыстық іс-әрекеттерді және ақшаны жылыстату жолдарына тарту жағдайларын алдын алу мақсатында жұмыс істейтінін Клиент мойындайды және келіседі. Бұған байланысты Банк Операцияларға қайта-қайта өзгеруі мүмкін белгілі талаптарды өз бетімен белгілейді. Банк белгілі бір Операцияны ерекше/күдікті санатқа жатқызуға мүмкіндік беретін критерийлер орнату мүмкін және ол Банкке оның орындалуын уақытша тоқтатуға немесе оны жүргізуден бас тартуға мүмкіндік береді.

3.10. Клиенттің ақшасын аудару бойынша операцияны жүргізген кезде корреспондент-банк Қазақстан Республикасының заңнамасының талаптарын басшылыққа ала отырып немесе халықаралық ақша аударымын жүргізген кезде сәйкес шетел мемлекетінің заңнамасын басшылыққа ала отырып:

- жасалатын операция туралы кез келген қажетті қосымша деректерді алу мақсатында Клиенттің ақша аударымын белгісіз мерзімге уақытша тоқтатуға;

- Банкке ақшаны қайтара отырып, бас тарту себебін нақтыламай ақша аударымын аяқтаудан бас тартуға;

- ақшаны белгісіз мерзімге тосқауылдауға құқылы

Шарттың осы тармағында көрсетілген себептерге байланысты Операцияны аяқтау мүмкін болмаған жағдайда Банк Операцияларды жүргізуге қатысатын корреспондентбанктердің іс-әрекетіне жауап бермейді.

4. Банк көрсететін Төлем қызметері үшін алынатын төлем

4.1. Клиент Төлем қызметтерін көрсеткені үшін Клиенттің нұсқаулығына сәйкес Операцияны жүргізу және Банкке комиссия төлеу үшін жеткілікті ақша сомасын қолма-қол енгізу арқылы Операцияны жүргізу сәтіндегі Банктің қолданыстағы тарифтеріне сәйкес комиссия төлейді.

4.2. Шетел валютасында ақша аудару бойынша операцияларды жүргізу кезінде операциялар жүргізу сәтіндегі Банктің қолданыстағы тарифтеріне сәйкес комиссия алына отырып, операция жүргізу сәтінде Банк белгілеген ақша айырбастау бағамына сәйкес операциялар жүзеге асырылады.

4.3. Клиент Банктің бөлімшелерінде жүргізілетін операциялар бойынша қолданылу қажет комиссиялардың Банктің сәйкес күні белгілеген мөлшерін өз бетімен анықтайды немесе Банктің www.ecocenterbank.kz мекенжайындағы веб-сайт арқылы, сондай-ақ Банктің анықтама қызметтерінің телефондарының нөмірлері бойынша біледі (бұдан кейін – Тариф). Қолданыстағы заңнамада көзделген жағдайларда Банк Төлем қызметін көрсеткенге дейін Клиентке ақшалай көрсетілген алынатын комиссияның мөлшері туралы ақпаратты ұсынады.

5. Клиенттің валюталық операцияларды жүргізу тәртібі

5.1. Банк валюталық операцияларды Қазақстан Республикасының қолданыстағы валюталық заңнамасына сәйкес жүргізеді.

5.2. Клиент шетел валютасымен операция жүргізуге байланысты валюталық бақылау жүргізуді немесе валюталық шектеулерді, сонымен бірге төлем/ақша аударымы бойынша операцияларға таралуы мүмкін салықтар немесе өзге міндетті төлемдерді қоса есептегенде, бірақ бұнымен шектелмей, шетел валютасына қатысты заңнамамен, соның ішінде шетел мемлекетінің заңнамасымен белгіленген шектеулерге байланысты пайда болуы мүмкін тәуекелдіктерді өзіне қабылдайды.

6. Тараптардың құқықтары мен міндеттері

6.1. Клиент:

6.1.1. қызметтерді тиісті дәрежеде көрсетілуіне күдік пайда болған жағдайда (Клиенттің деректері бойынша ақша төлемін/аударымын алушының (бенефициар) алмауы, ақша төлемінің/аударымының сомасы Клиенттің нұсқаулығына сәйкес келмеуі және т.б.) көрсетілген Төлем қызметі бойынша қосымша ақпарат, растаушы құжаттардың көшірмесін алу үшін Банкке өтініш жасауға;

6.1.2. Қолданыстағы заңнамада белгіленген тәртіппен және мерзімде Банктің орындауға қабылдаған нұсқауларын қайтарып алуға немесе оның орындалуын уақытша тоқтатуға құқылы. Банк Операцияны жүргізгенге дейін Төлем қызметінен бас тартқан жағдайда Шарт Клиенттің бастамасы бойынша бұзылған болып есптеледі. Клиент Банкпен келісе отырып, осы Шарттың талаптарымен Төлем қызметінен бас тартқан жағдайда ақша қолма-қол тәсілмен немесе Клиент ұсынған деректемелер бойынша Клиенттің банктік шотына ақша есептеу арқылы қайтарылады. Банк комиссияны қайтару мүмкіндігі туралы мәселені Банктің Төлем қызметін орындау барысындағы қай кезеңінде Клиенттің нұсқаулығын қайтару жөніндегі өтінішті алуына байланысты ішкі қағидаларды және төлем жүйелерімен жасалған шарттарды есепке ала отырып, шешеді.

6.2. Клиенттің міндеттері:

6.2.2. Төлем қызметін алу мақсатында Банкке Қазақстан Республикасының заңнамасының және Банктің ішкі құжаттарының талаптарына сәйкес ресімделген жазбаша нұсқаулықтарды беру. Бұл кезде Банктің Қазақстан Республикасының қолданыстағы заңнамасының талаптарының орындалуын тексеру мақсатында немесе заңнамамен және/немесе Шартпен белгіленген басқа жағдайларда Банк жүргізілетін операцияға қатысты қосымша ақпаратты және құжаттарды Клиенттен талап етуге құқылы, ал Клиент сәйкесінше ұсынуға міндетті;

6.2.3. Шарт бойынша Банктің қызметтеріне Операция жүргізу сәтінде Банктің қолданыстағы Тарифтеріне сәйкес төлем жасау;

6.2.4. Қосымша сәйкестендіру және Операция жүргізудің қауіпсіздік деңгейін арттыру мақсатында Банкке оны фотоға түсіруге рұқсат беру. Клиенттің фотосуреті Банктің деректер базасында орналастырылады және Клиентті тек сәйкестендіру үшін қолданылады. Клиент суртеке түсуден және оның суретін Банктің деректер базасына орналастырудан бас тартса, Банк Клиентпен іскерлік қарым-қатынас орнатудан және жалғастырудан бас тартуға құқылы.

6.3. Банктің құқтары:

6.3.1. Клиенттен сәйкес Операцияны жасаған күні Банк белгілеген Тарифтерге сәйкес осы Шартта көзделген Төлем қызметтерін жүргізгені үшін комиссия алу;

6.3.2. Клиентке сәйкес хабарламаны ұсына отырып, Клиентпен іскерілк қарым-қатынас орнатудан бас тарту;

6.3.3. егер нұсқаулықтар және ол бойынша ұсынылатын құжаттар Қазақстан Республикасының қолданыстағы заңнамасының талаптарына және Банктің ішкі құжаттарына қайшы келсе және/немесе Клиент бұндай нұсқаулықтарды орындау үшін жеткілікті ақша сомасын қамтамасыз етпесе, Клиенттің немесе ол уәкілет берген тұлғаларының Операцияны жүргізу туралы нұсқаулықтарын орындаудан бас тарту;

6.3.4. Клиентпен іскерлік қарым-қатынастарды орнатпау, сондай-ақ себептерін түсіндірмейақ тоқтату және/немесе Қазақстан Республикасының Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы ісқимыл туралы заңдамада көзделген негіздер бойынша Клиенттің Операцияны жүргізу туралы нұсқауларын орындаудан бас тарту;

6.3.5. Клиентке қолданыстағы заңнамада және/немесе осы Шартта көзделген негіздер бойынша Операция жүргізуден бас тарту;

6.3.6. сәйкестендіру үшін қосымша құрал ретінде:

- Банктің деректер базасында орналастырылған Клиенттің фотосуреті қолдану.

6.4. Банктің міндеттері:

6.4.1. қолданыстағы заңнамаға, Шартқа және Банктің ішкі құжаттарына сәйкес Клиентке қызмет көрсетуді қамтамасыз ету;

6.4.2. Клиенттің Операциялар бойынша құпиясына кепілдік беру;

6.4.3. Қазақстан Республикасының қолданыстағы заңнамасында көзделген жағдайларды есептемегенде, Клиенттен алынған биометриялық деректерді (фотосуретті қоса есептегенде) тапсырмау және басқа тәсілмен жарияламау.

7. Тараптардың жауапкершілігі. Жауапкершіліктен босату

7.1. Әрбір тарап екінші Тарап алдында осы Шартқа сәйкес өзіне қабылдаған міндеттемелерді бұзғаны үшін жауап береді, ал Шартпен реттелмеген басқа жағдайларда – Қазақстан Республикасының заңнамасына сәйкес жауап береді.

7.2. Клиент:

(i) пайдасына төлем/ақша аударымы жасалатын төлемді/ақша аударымын алатын тұлға туралы ақпараттың және оның деректемелерінің сенімділігіне, сондай-ақ төлемнің/ақша аударымының мақсатын сәйкестендіретін төлем деректемелерінің сенімділігіне;

(ii) ол жүргізетін Операциялардың заңдылығына және Банкке ұсынылатын осы Шартта көзделген Төлем қызметтерін жүргізу үшін негіз болып табылатын құжаттардың сенімділігіне жауап береді

7.3. Егер дүлей күшті жағдайлардың, соның ішінде: уәкілетті мемлекеттік органдардың шектеу/тыйым салу сипатындағы актілерді/шараларды қолдану, бағдарламалық қамсыздандырудың іркілістері, электр қуатын ажырату, байланыс желілерінің бүлінуі және Тараптардың қалауынан тыс және Шарттың мәніне тікелей қатысы бар басқа жағдайлардың пайда болу салдарынан Тараптар Шарт бойынша міндеттемелерді орындамағаны немесе тиісті дәрежеде орындамағаны үшін жауап бермейді.

Дүлей күші жағдайлардың іс-әрекеті аяқталғаннан кейін сәйкес Тарап Шарт бойынша өз міндеттемелерінің орындалуын қайта бастау керек. Егер дүлей күшті жағдайлар басталған кейін 1 (бір) айдан аса уақытқа созылса Тараптар өзара келісім бойынша Шарттың іс-әрекетін тоқтатуға құқылы.

7.4. Кез келген жағдайларда Шарттың талаптары бұзылған кезде Банктің жауапкершілігі Банктің заңсыз іс-әрекеті/іс-әрекет етпеуі нәтижесінде (Банктің Төле қызметін орындаудан негізсіз бас тартуы немесе Клиенттің нұсқаулығын тиісті дәрежеде орындамау) Клиентке келтірген іс-жүзіндегі шығын көлемінде шектеледі, Шығын мөлшерін Клиент сәйкес құжаттармен растау керек.

7.5. Банк Шарттың 6.3.3.-6.3.5.-тармағында көзделген жағдайларда Банктің Операция жүргізуден бас тарту нәтижесінде Клиентке келтірген шығын үшін жауап бермейді.

8. Дауларды қарастыру тәртібі

8.1. Шартпен тікелей немесе жанама түрде байланысты және оның ішінде реттелмеген барлық мәселелерді Тараптар Шартқа сәйкес шешеді және реттейді, ал Шартпен реттелмеген басқа жағдайларда Қазақстан Республикасының заңнамасына сәйкес реттеледі.

8.2. Шартты орындауға байланысты туындайтын барлық даулар мен келіспеушіліктерді Тараптар келіссөз жүргізу арқылы шешеді.

8.3. Тараптар 10 (он) жұмыс күні ішінде келіссөз жүргізу арқылы келісімге келмеген жағдайда, даулар мүдделі Тараптың бастамасымен Банктің қалауы бойынша Банктің немесе оның филиалының орналасқан жері бойынша Қазақстан Республикасының қолданыстағы заңнамасында көзделген тәртіппен соттарда қарастырылады.

8.4. Клиент және ақшан жөнелтуші/алушы арасындағы өзара шағымдарды Банктің қатысуынсыз, тікелей өздері қарастырады.

9. Клиенттің өтініші

9.1. Банкке жеке өтініш білдірген кезде көрсеткен мекенжайға (пошталық, e-mail, факс және т.б.) немесе телефонға SMS-хабарлама түрінде немесе қашықтан қожетімді жүйелер арқылы кез келген ақпараттық материалдарды (соның ішінде мен бастамашы болған Төлем қызметтеріне қатысты хабарламаларды) Банктің жіберуіне рұқсат беремін. Бұл кезде Банк Шарттың осы тармағына сәйкес ашық байланыс арналары бойынша жіберетін ақпаратты үшінші тұлғалардың заңсыз иемдену тәуекелдігін түсінетінімді растаймын және осы тәуекелдікті өзіме қабылдаймын.

9.2. ECO CENTER BANK (АҚ-тың Банк Центр Кредит Еңшілес ЕБ) www.ecocenterbank.kz интернет сайтында орналастырылған дербес деректерді жинауға және өңдеуге келісім беру нысанымен танысқанымды растаймын және Банктің менің дербес деректерімді Банк қызмет көрсету үшін көрсетілген нысанда белгіленген көлемде және мақсатта жинауына және өңдеуіне сөзсіз келісімімді беремін. Клиенттің Банкке төлем қызметін алуға арналған нұсқаулықты/Төлем құжатын ұсынуы арқылы Келісімге қосылу жүзеге асырылады.

10. Конфиденциалдылық

10.1. Банк Клиенттің Операциялар бойынша құпиясына Қазақстан Республикасының заңнамасына сәйкес кепілдік береді. Банк ақпаратты (соның ішінде банктік құпия болып табылатын ақпаратты) уәкілетті органдардың/тұлғалардың сұрауы бойынша, соның ішінде Қазақстан Республикасының Ұлттық Банкіне, Банкке қатысты жүргізілетін аудит/тесерулер аясында аудиторларға/бағалаушы және өзге құзыретті ұйымдарға ұсынуы мүмкін. Клиент Банкке Шартта белгіленген тәртіппен Төлем қызметін көрсету туралы нұсқаулықты бере отырып, Банкке Шарттың осы тармағының талаптарына сәйкес ақпаратты (соның банктік құпия болып табылатын ақпаратты) Банктің ұсынуына ресми жазбаша келісімін береді.

11. Шарттың іс-әрекет ету мерзімі және бұзу тәртібі

11.1. Клиенттің Операцияны жүзеге асыру мақсатында Банктің бөлімшесінде Банктің кассасына немесе осы Шарттың ажырамас бөлігі болып табылатын және Шарттың жасасу фактін растайтын Төлем құжатының негізінде қашықтан қолжетмді жүйелер арқылы ақша салған сәттен бастап Шарт жасалған деп есептеледі және күшіне енеді.

11.2. Шарт Банктің Шарт бойынша Төлем қызметтерін көрестуін аяқтаған сәтіне дейін ісәрекет етеді.

11.3. Клиент жаңа Төлем қызметін көрсету процесіне бастамашы болған кезде Шарт Банкке Төлем құжаттарын ұсынған және Операцияларды жүргізу үшін ақша салған күні ісәрекет ететін талаптармен әрқашан жаңадан жасалған болып есептеледі.

11.4. Егер Клиент Шартта көзделген қызметтерден басқа Банк ұсынатын өзге қызметтерді алуды қаласа, сәйкес қызметтерді көрсетуге арналған жеке шарттарды жасасу, сондай-ақ Қазақстан Республикасының нормативтік құқықтық актілерінде және/немесе Банктің ішкі құжаттарында көзделген өзге талаптардың сақталуы талап етіледі.

12. Басқа жағдайлар

12.1. Клиент осы арқылы Клиенттің Банкке телефон арқылы кез келген жасалған өтініші Банктің қалауы бойынша Банк жазу мақсатында қолданатын жазу құрылғысы арқылы автоматты түрде жазылу мүмкін екенін түсінеді және оған келісімін береді.

12.2. Клиент осы арқылы ол салатын барлық және кез келген ақша заңды жолмен алынғанын және Банктің талабы бойынша бұндай Клиент, соның ішінде Клиент үшінші тұлғаның тапсырысы бойынша және мүддесінде ақша салған жағдайда Банкке бұндай ақшаның пайда болуының/алуының заңды екенін растайтын құжаттарды/басқа ақпаратты ұсынуға міндеттенетінін растайды және кепілдік береді.

12.3. Клиенттің Шарт бойынша талап ету құқығын Банктің келісімінсіз үшінші тұлғаларға тапсыруға құқығы жоқ.

12.4. Банк Клиенттің бастамашы болған және жүргізген Операциялары бойынша шағымдарын оларды жүргізген сәттен бастап 30 (отыз) күнтізбелік күн ішінде алмаған жағдайда Операция расталған болып есептеледі.

13. Өзге талаптар

13.1. Осы Шарт заңдық күші тең мемлекеттік және орыс тілдерінде жасалған. Шарттың мемлекеттік және орыс тілдеріндегі мәтіні арасында қайшылықтар болған жағдайда Тараптар Шарттың орыс тіліндегі мәтінін басшылыққа алады.

13.2. Осы Шартта көрсетілген баптардың атаулары және басқа тақырыптар ығайлы болу үшін пайдаланылған және көрсетілген құжаттардың қандай болмасын қағидаларын басқа түрде шектемейді, сипаттамайды және/немесе түсіндірмейді, сондай-ақ осы Шарттың баптарын орналастыру тәртібі бір баптың басқа бапқа қатысты артықшылығын білдірмейді.

13.3. Егер осы Шарттың қандай болмасын бір немесе одан аса қағидасының күші жойылса, жарамсыз болса немесе кез келген байланыста заңды түрде қамтамасыз етілмесе, бұл жағдай осы Шарттағы қалған қағидалардың болмысына және заңдылығын қандай болмасын түрде әсер етпеу керек немесе оларды әлсіретпеу қажет.

13.4. Тараптың осы Шарттағы өзінің кез келген құқығын пайдаланбау немесе уақытылы пайдаланбау жағдайы бұндай құқықтан бас тарту ретінде қаралмау керек, сондай-ақ бұндай Тараптың өзінің басқа құқықтарын жүзеге асыруына әсер етпеу керек. Осы Шартқа сәйкес барлық құқықтар, сондай-ақ міндеттемелер қалған құқықтар мен міндеттемелердің ерекшелігі емес, оның бөлігі болып табылады.